Missatge: IslàndiaUn vídeo enregistrat per un granger encén el debat sobre l'existència d'un ésser llegendari en un llac islandèsRedacció Actualitzat a les 13:09 h   12/02/2012Islàndia debat aquests dies l'autenticitat d'unes imatges que un granger va enregistrar amb el telèfon mòbil. En les imatges, sota el gel, sembla que hi hagi un animal bellugant-se.Les imatges haurien pogut passar desapercebudes si no fos perquè la cultura islandesa situa en aquest mateix llac un ésser llegendari, anomenat Lagarfjóts, que s'hauria vist per primera vegada el segle XIV. El granger assegura que no ha manipulat les imatges. La llegenda islandesa sobre el riu Fljótsdal, que data de 1345, explica que una dona va deixar a les aigües un petit cuc, amb un anell d'or insertat, amb l'objectiu que proliferés el metall preciós a l'indret. Al cap d'un temps, la dona va tornar al riu per buscar el cuc i es va sorprendre de les dimensions que havia assolit l'animal, sense que l'anell hagués augmentat gens. Amb aquesta frustració va tirar el cuc i l'anell a l'aigua, on el cuc va seguir creixent encara més. Els més escèptics creuen que es tracta d'una xarxa de pesca que estaria congelada i seria impulsada pel vent. VÍDEO: http://www.324.cat/video/3948230/societat/Un-monstre-llegendari-islandes

Resposta: Jo més aviat veig una bombolla d'aire sota el gel. O algun tipus de porqueria. De tot se'n fa notícia. L'altra cosa és: en aquests vídeos, si saps que estàs grabant una criatura sobrenatural, per què pares de grabar just quan s'està acostant al millor pla? És a dir no seria millor grabar fins que perdessis de vista la suposada criatura?